
 16.7.2020
 BG
 Официален вестник на Европейския съюз
 L 227/27
 РЕГЛАМЕНТ ЗА ИЗПЪЛНЕНИЕ (ЕС) 2020/1033 НА КОМИСИЯТА
 от 15 юли 2020 година
 за подновяване на разрешението за употреба на L-аргинин, произведен чрез Corynebacterium glutamicum ATCC 13870, и за разрешаване на употребата на L-аргинин, произведен чрез Corynebacterium glutamicum KCCM 80182, като фуражни добавки за всички видове животни и за отмяна на Регламент (ЕО) No 1139/2007
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.
 (2)
 С Регламент (ЕО) No 1139/2007 на Комисията (2) бе разрешена употребата за срок от 10 години на L-аргинин, произведен чрез Corynebacterium glutamicum ATCC 13870, като фуражна добавка за всички видове животни.
 (3)
 В съответствие с член 14 от Регламент (ЕО) No 1831/2003 притежателят на разрешението подаде заявление за подновяване на разрешението за употреба на L-аргинин, произведен чрез Corynebacterium glutamicum ATCC 13870, като фуражна добавка за всички видове животни с искане добавката да се класифицира в категория „хранителни добавки“ и във функционална група „аминокиселини, техните соли и аналози“. Посоченото заявление беше придружено от данните и документите, изисквани съгласно член 14, параграф 2 от Регламент (ЕО) No 1831/2003, и включваше искане за промяна на обозначението на щама на Corynebacterium glutamicum NITE SD 00285.
 (4)
 В съответствие с член 7 от Регламент (ЕО) No 1831/2003 беше подадено заявление за разрешаване на употребата на L-аргинин, произведен чрез Corynebacterium glutamicum KCCM 80182, като фуражна добавка, която да бъде употребявана във фуражите и във водата за пиене за всички видове животни. Заявлението се отнася до разрешаването на L-аргинин, произведен чрез Corynebacterium glutamicum KCCM 80182, като фуражна добавка за всички видове животни, която да бъде класифицирана в категория „хранителни добавки“, функционална група „аминокиселини, техните соли и аналози“, и в категория „сензорни добавки“, функционална група „ароматизиращи вещества“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (5)
 В становищата си от 3 април 2019 г. (3) и 14 май 2019 г. (4) Европейският орган за безопасност на храните („Органът“) заключи, че при предложените условия на употреба L-аргинин, произведен чрез Corynebacterium glutamicum NITE SD 00285 и чрез Corynebacterium glutamicum KCCM 80182, не се отразява неблагоприятно върху здравето на животните и на потребителите, нито върху околната среда. Той също така отбеляза, че L-аргинин, произведен чрез Corynebacterium glutamicum NITE SD 00285, е кожен дразнител, корозивен е за очите и е опасен при вдишване. За L-аргинин, произведен чрез Corynebacterium glutamicum KCCM 80182, той отбеляза, че е корозивен за кожата и за очите. Поради това Комисията счита, че следва да се вземат съответните предпазни мерки, за да се предотврати неблагоприятното въздействие